Document ID: /roh_data/filtered/Bilingualer_Corpus_interleaved-it-rm.jsonl.gz/1249

This is a text translated from Italian to Rumantsch Grischun.
Colloquio tra il Presidente del Governo Martin Schmid e rappresentanti del Comune di Valzeina

Oggi pomeriggio si è tenuto un colloquio tra il Comune di Valzeina e il Presidente del Governo Martin Schmid, nonché rappresentanti dell'Ufficio per questioni di polizia e di diritto civile, a proposito del centro per richiedenti l'asilo "Flüeli". Durante questo colloquio, il Presidente del Governo Schmid ha nuovamente illustrato ai rappresentanti del Comune di Valzeina i motivi che hanno portato alla scelta dell'immobile. Al contempo li ha informati sulla decisione di utilizzare il "Flüeli" principalmente quale centro di partenza, a partire da questa estate. Le rispettive posizioni non si sono avvicinate.

Al colloquio sul previsto centro per richiedenti l'asilo "Flüeli" di Valzeina hanno preso parte rappresentanti del municipio di Valzeina, il presidente e il granconsigliere del Circolo di Seewis, nonché il Presidente del Governo Martin Schmid, Direttore del Dipartimento di giustizia, sicurezza e sanità, e i rappresentanti dell'Ufficio per questioni di polizia e di diritto civile dei Grigioni, Heinz Brand e Beda Egger.

I rappresentanti del Comune di Valzeina hanno utilizzato il colloquio per esporre le motivazioni della loro opposizione al previsto centro per richiedenti l'asilo. Il Presidente del Governo Schmid ha da parte sua informato sui motivi per l'acquisto e il futuro utilizzo dell'immobile, nonché sui vantaggi di questo centro e ha al contempo comunicato al Comune che il Governo non ritornerà sulla sua decisione di aprire nel corso dell'estate il centro a una quarantina di richiedenti l'asilo. Ha inoltre fatto sapere che in futuro l'oggetto fungerà di principio principalmente da centro di partenza per il collocamento e l'assistenza di richiedenti l'asilo respinti. L'utilizzo del centro di partenza prevede che vi alloggino persone la cui procedura d'asilo si è conclusa, ma per le quali non sono ancora terminati risp. non hanno ancora potuto essere terminati i preparativi per la partenza. In base alle prescrizioni del diritto federale, queste persone non possono più svolgere alcuna attività lucrativa. Per via dell'imminente partenza non sono nemmeno indicati altri passi di integrazione, dato che l'ulteriore permanenza in Svizzera dovrebbe essere breve.

Nonostante le posizioni contrapposte il colloquio si è svolto in un'atmosfera tranquilla e oggettiva. Le posizioni contrapposte non si sono tuttavia avvicinate.

Persona di riferimento:

- Presidente del Governo Dr. Martin Schmid, Direttore del Dipartimento di giustizia, sicurezza e sanità, telefono: 081 257 25 01

Organo: Dipartimento di giustizia, sicurezza e sanità

Fonte: it Dipartimento di giustizia, sicurezza e sanità

Data: 19.03.2007

Discussiun dal president da la regenza Martin Schmid cun ina represchentanza da la vischnanca da Valzeina

Oz suentermezdi ha gì lieu ina discussiun tranter la vischnanca da Valzeina, il president da la regenza Martin Schmid sco er ina represchentanza da l'uffizi da fatgs da polizia e da dretg civil davart la chasa da dimora per requirentas e per requirents d'asil "Flüeli". En il rom da questa discussiun ha il president da la regenza Martin Schmid preschentà anc ina giada ils motivs per l'elecziun da quest object a la represchentanza da la vischnanca da Valzeina. Il medem mument la ha el infurmà davart la decisiun da duvrar il "Flüeli" a partir da questa stad da princip primarmain sco center d'expulsiun. In'avischinaziun dals differents puntgs da vista n'ha betg pudì vegnir cuntanschida.

A questa discussiun davart la chasa da dimora per requirentas e per requirents d'asil ch'è planisada en il "Flüeli" a Valzeina èn sa participads ina represchentanza da la suprastanza communala da Valzeina, il president ed il deputà dal circul da Seewis sco er il president da la regenza Martin Schmid, schef dal departament da giustia, segirezza e sanadad, ed ils represchentants da l'uffizi da fatgs da polizia e da dretg civil dal Grischun, Heinz Brand e Beda Egger.

La represchentanza da la vischnanca da Valzeina ha duvrà la discussiun per preschentar lur motivs da la resistenza cunter la chasa da dimora per requirentas e per requirents d'asil planisada. Il president da la regenza Schmid da sia vart ha infurmà davart ils motivs per l'acquist e per l'utilisaziun futura da l'object sco er davart ils avantatgs da questa chasa da dimora. En quest connex ha el communitgà a la vischnanca che la regenza restia tar sia decisiun da metter en funcziun la dimora en il decurs da la stad, e quai per circa 40 requirentas e requirents d'asil. Il medem mument ha el orientà che quest object vegnia manà en il futur da princip primarmain sco center d'expulsiun per assister e per collocar requirentas e requirents d'asil ch'èn vegnids refusads. L'utilisaziun sco center d'expulsiun prevesa ch'i vegnian collocadas en questa chasa da dimora persunas cun ina procedura d'asil terminada, per las qualas las preparativas per l'expulsiun n'èn anc betg finidas respectivamain n'han anc betg pudì vegnir terminadas. Questas persunas na dastgan - sa basond sin prescripziuns dal dretg federal - betg pli exercitar in'activitad da gudogn. Perquai che l'expulsiun vegn exequida proximamain n'èn er betg pli inditgads ulteriurs pass d'integraziun, damai che la persuna pertutgada po mo pli far quint cun ina dimora curta en Svizra.

Malgrà ils puntgs da vista opposts ha la discussiun gì lieu en in'atmosfera quieta ed objectiva. In'avischinaziun dals differents puntgs da vista n'ha però betg pudì vegnir cuntanschida.

Persuna che dat infurmaziuns:

- president da la regenza dr. Martin Schmid, schef dal departament da giustia, segirezza e sanadad, tel. 081 257 25 01

Gremi: departament da giustia, segirezza e sanadad

Funtauna: rg departament da giustia, segirezza e sanadad

Data: 19.03.2007